Рютиндың ҡатыны, Евдокия Михайловна (ВКП(б) Үҙәк Ревизия комитеты рәйесе М. Ф. Владимирскийҙың ҡыҙы) 1947 йылда Ҡаҙағстанда лагерҙа үлә. Улы Василий 1938 йылда Лефортово төрмәһендә атып үлтерелә, Виссарионды яҡынса 1943 йылда Алыҫ Көнсығышта лагерҙа енәйәтселәр үлтерә. 1956 һәм 1958 йылдарҙа Рютиндың төрмәләр һәм лагерҙарҙан һуң иҫән ҡалған ҡыҙы Любовь Мартемьяновна атаһын аҡлау буйынса документтарҙы тапшырып ҡарай, әммә Н. С. Хрущев һәм уның фекерҙәштәре оппозиционерҙарҙы контрреволюционер тип һанамағанға ҡарамаҫтан, партия ағзалары оппозицияға хоҡуҡтарын танырға әҙер булмай.